Denne helgen skjer det to ting som påvirker sjåfører som ferdes på Flyplassvegen/Ytrebygdsvegen.

Brostøp i Ytrebygdsvegen

Lørdag 31. januar klokken 07:00 starter brostøpen i Ytrebygdsvegen, noe som gir omkjøring ved innkjøring fra Flyplassvegen til Ytrebygdsvegen. Dagens innkjøring blir stengt, mens det lages omkjøringsveg ved siden av dagens innkjøring.

Arbeidene vil pågå frem til mandag klokken 06:30. I denne perioden vil det kun være tillatt med utkjøring vestover (mot Flesland) fra Ytrebygdsvegen.

Omkjøring for høye kjøretøy

Reisverket til bybanebroen over Flyplassvegen er nå kommet på plass, og mens denne broen bygges må høye kjøretøy (over 4,2 m), belage seg på en solid omkjøringsrute. Arbeidet skal være ferdig 4. juli 2015.

Lastebiler som skal mot Flesland vil måtte kjøre via Blomsterdalen og Lønningsvegen i denne perioden. (Se illustrasjon).

Lastebiler som kommer fra Kokstadvegen må kjøre til høyre mot Flyplassen når de skal ut i Flyplassvegen.